Postavenie po ťahu 2. g3


 Symetrický variant.

 Mikenas-Carlsovov variant.

**Anglická hra** vzniká po ťahu *1.c4*. Počiatky tohto otvorenia je možné vypátrať už v 19. storočí, kedy toto otvorenie zaviedol anglicky majster Howard Staunton no teória bola prepracovaná až v 20. rokoch 20. storočia zásluhou predstaviteľov hypermodernej školy. Toto otvorenie niekedy nadobúda uzatvorený charakter no často prechádza do iných otvorení, čo je spôsobené veľkým množstvom pokračovaní a vhodných variant. Často prechádza do Rétiho hry, Caro-Kannovej obrany, zriedka aj do Holandskej obrany a iných otvorení. Anglicka hra je korektná a ponúka mnoho možnosti. V súčasnosti nie je anglická hra tak obľúbená ako hry dámskym pešiakom no napriek tomu sa vyskytuje na ligovej úrovni a občas ju použije aj nejeden majster na svetovej úrovni.

Odpoveď *1. ... e5* je najčastejšie hraná, aj keď čierny má viacero možností ako pokračovať. Biely môže pokračovať: *2. g3 Jf6 3. Sg2 c6 4. d4 Sb4+ 5. Jc3 d6 6. Jf3 Da5 7. 0-0 Jbd7 8. Dd3 0-0 9. Se3 Sxc3 10. Dxc3 Dxc3 11. bxc3* s vyrovnanou hrou.

Biely môže zahrať aj: *2. Jf3 Jf6 3. Jc3 Jc6 4. e3 Sb4 5. Dd2 Sxc3 6. Dxc3 Dd7 7. d3 0-0 8. Se2 d5 9. 0-0 dxc4 10. Dxc4 Vd8 11. Jg5 Sf5 12. Sd2 Jg4 13. Jf3 Df6 14. Sc3* s vyrovnanou hrou.

Ďalšia možnosť je: *2. e4* čím sa vlastne biely snaží zakliniť pozíciu. *2. ... Jc6 3. Jf3 Jf6 4. Jc3 Sb4 5. d3 0-0 6. Se2 d6 7. 0-0 Sg4 8. Jd5 Sxf3* (po *9. Jxb4 Sxe2 10. Jxf6 Sxd1 11. Jxd8 Se2 12. Jxb7 Sxd3 13. f3 Sxf1* ma čierny výhodu.) *9. Sxf3 Jxd5 10. exd5 Jd4* s vyrovnanou hrou.

Symetrický variant
------------------

Vzniká po *1. c4 c5* a ide o spoľahlivé pokračovanie v ktorom do určitého ťahu obe strany hrajú rovnaké ťahy a tým vzniká zrkadlová pozícia, ale nie je to pravidlom. Aj tu platí, že obe strany majú mnoho možností ako pokračovať. Biely môže voliť prirodzené: *2. Jc3 g6 3. g3 Jc6 4. Sg2 Sg7 5. e3 e6 6. Jge2 Jge2* (zrkadlová pozícia) *7. 0-0 d6 8. d4 0-0 9. h3 cxd4 10. Jxd4 Jxd4 11. exd4 Jf5* s vyrovnanou hrou.

Mikenas-Carlsovov variant
-------------------------

Vzniká po ťahoch: *1.c4 Jf6 2.Jc3 e6 3.e4* a čierny pokračuje: *3. ... d5 4. e5 d4 5. exf6 dxc3 6. bxc3 Dxf6 7. d4 e5 8. De2 Se6 9. dxe5 Df5 10. Jf3 Jc6 11. Sg5 Sc5 12. Dd3 h6 13. Dxf5 Sxf5 14. Sf4 g5 15. Sg3* s dobrou hrou pre obe strany. Biely má síce o pešiaka viac, ale pre čierneho sa v neskoršej fáze hry stane bieleho c dvojpešiak ľahkou korisťou.

Čierny môže v siedmom ťahu zahrať: *7. ... Jc6 8. Jf3 h6 9. Se3 Sd6 10. Sd3 0-0 11. c5 f4 12. De2 Je7 13. Sxf4 Dxf4 14. De4 Dxe4+ 15. Sxe4 Jd5 16. Vc1 Vd8 17. 0-0* s vyrovnanou hrou.

Čierny nemusí pokračovať tak ostro a môže hrať aj: *4. ... Jfd7* (po *4. ... Je4 5. Jf3 Jf7 6. cxd5 exd5 7. Jxd5 Jb6* ma biely miernu výhodu) *5. cxd5 Jxe5 6. d4 Jg6 7. dxe6 Sxe6 8. d5 Sd7 9. Jf3 Sd6 10. Sg5 f6 11. Se3 0-0 12. Sd3 f5 13. Dc2 a5 14. 0-0 Ja6 15. Sg5 Db8 16. a3 Jc5* s miernou výhodou pre bieleho.

Referencie
----------

1. ↑   *Birdova hra* [online]. , [cit. 2016-07-24]. Dostupné online.
2. ↑   *Birdova hra* [online]. , [cit. 2016-07-24]. Dostupné online.
3. ↑   *Birdova hra* [online]. , [cit. 2016-07-24]. Dostupné online.

Pozri aj
--------

* Zatvorená hra
* Dámsky gambit
* Birdova hra


|  |  |
| --- | --- |
| Portal | Šachový portál |